# metadata.dc.description[].value
Treballs Finals de Grau de Dret. Universitat de Barcelona. Línia d’estudi: Institucions de govern, participació i representació ciutadana. Curs: 2019-2020. Tutor: Aitor Díaz Anabitarte.

# metadata.dc.description.abstract[].value
Aquest Treball de Final de Grau versa sobre el règim d’organització dels municipis en
Consell Obert a Catalunya en totes les seves vessants, però sobretot jurídica i politològica.
El Consell Obert és un règim especial d’organització municipal basat en la democràcia
directa on tots els electors del municipi formen part d’una assemblea o consell que escull
directament l’Alcalde. Aquest sistema de govern assembleari de llarga tradició històrica
ha persistit fins l’actualitat en municipis d’Espanya i Catalunya, configurant-se com una
de les poques institucions de democràcia directa que romanen en vigor en el nostre
ordenament jurídic. No obstant això, el Consell Obert no ha estat gaire estudiat per la
ciència jurídica o política, i més enllà de la literatura històrica no s’ha portat a terme cap
estudi en aquesta matèria en l’àmbit català. Així doncs, l’interès acadèmic per
desenvolupar el Treball de Final de Grau sobre els Consells Oberts catalans resideix en
el fet que representen una de les poques reminiscències de democràcia pura que d’alguna
manera han persistit en el nostre ordenament jurídic, sent necessària una aportació
científica que aporti una mica de llum en aquesta matèria poc explorada...